ประกาศเทศบาลตำบลร่มเมือง
เรื่อง   ประมูลจ้างด้วยระบบอิเล็กทรอนิกส์   โครงการก่อสร้างลานกีฬา  
หมู่ที่  8  ตำบลร่มเมือง  (ครั้งที่  2)
------------------------------------
		เทศบาลตำบลร่มเมือง   อำเภอเมืองพัทลุง   จังหวัดพัทลุง   มีความประสงค์จะประมูลจ้างด้วยระบบอิเล็กทรอนิกส์  โครงการก่อสร้างลานกีฬา   หมู่ที่ 8  ตำบลร่มเมือง  อำเภอเมือง จังหวัดพัทลุง เพื่อดำเนินการก่อสร้างสนามฟุตบอล  ขนาดกว้าง  68  เมตร  ยาว  105  เมตร หนา  0.50  เมตร จำนวน  1  สนาม  พร้อมปูพื้นสนามและลู่วิ่งพร้อมสิ่งก่อสร้างประกอบ  รายละเอียดตามรูปแบบแปลนมาตรฐานของเทศบาลตำบลร่มเมืองกำหนด   พร้อมจัดทำป้ายประชาสัมพันธ์โครงการ  จำนวน  1  ป้าย   ตามแบบมาตรฐานป้ายของเทศบาล  โดยกำหนดราคากลาง 3,780,000 บาท (สามล้านเจ็ดแสนแปดหมื่นบาทถ้วน)
		ผู้มีสิทธิเสนอราคาจะต้องมีคุณสมบัติ  ดังต่อไปนี้
1.  ผู้ประสงค์จะเสนอราคาต้องเป็นผู้มีอาชีพรับจ้างงานที่ประมูลจ้างด้วยระบบอิเล็กทรอนิกส์
2.  ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว  หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของทางราชการ
3.  ผู้ประสงค์จะเสนอราคาต้องไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่น  และ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางอิเล็กทรอนิกส์  ณ  วันประกาศประมูลจ้างด้วยระบบอิเล็กทรอนิกส์  หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมตามข้อ  1.7
4.  ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์และความคุ้มกันเช่นว่า  นั้น
5.  ผู้ประสงค์จะเสนอราคาต้องผ่านการคัดเลือกผู้มีคุณสมบัติเบื้องต้นในการจ้างของเทศบาลตำบลร่มเมือง
6.  ผู้ประสงค์จะเสนอราคาต้องเป็นนิติบุคคลและมีผลงานก่อสร้างประเภทเดียวกันกับงานที่ประมูลจ้างด้วยระบบอิเล็กทรอนิกส์ในวงเงินไม่น้อยกว่า  1,800,000  บาท  และเป็นผลงานที่เป็นคู่สัญญาโดยตรงกับส่วนราชการ  หน่วยงานตามกฎหมายว่าด้วยระเบียบบริหารราชการส่วนท้องถิ่น  รัฐวิสาหกิจ  หรือเทศบาลตำบลร่มเมือง  เชื่อถือ
กำหนดดูสถานที่ก่อสร้างในวันที่  30  พฤศจิกายน  2555  เวลา  10.00  น. ถึงเวลา 11.00  น.  โดยให้ไปพร้อมกัน  ณ  เทศบาลตำบลร่มเมือง  และรับฟังคำชี้แจงรายละเอียดเพิ่มเติมในวันที่   30  พฤศจิกายน  2555  เวลา 11.30  น.  เป็นต้นไป   
กำหนดยื่นเอกสารประมูลจ้างด้วยระบบอิเล็กทรอนิกส์ในวันที่  7  ธันวาคม   2555   ระหว่างเวลา  09.30  น.  ถึง  14.30  น.  ณ  ศูนย์รวมข้อมูลข่าวสารการซื้อหรือจ้างของ อบต. ระดับอำเภอ  ที่ว่าการอำเภอเมืองพัทลุง  จังหวัดพัทลุง   ชั้น  2    และเข้าเสนอราคาในวันที่  18  ธันวาคม  2555  เวลา  10.00  น. ถึง  10.30  น.
     




     /  ผู้สนใจ...........
-2-
		ผู้สนใจติดต่อขอซื้อเอกสารประมูลจ้างด้วยระบบอิเล็กทรอนิกส์    ในราคาชุดละ       3,000.-  บาท   ได้ที่   กองคลัง  สำนักงานเทศบาลตำบลร่มเมือง   อำเภอเมือง   จังหวัดพัทลุง   ระหว่างวันที่  19 พฤศจิกายน  2555  ถึงวันที่  3๐  พฤศจิกายน  2555  ดูรายละเอียดเพิ่มเติมได้ที่  www.rommuang.go.th  ,  www.gprocurement.go.th   และ  www.phattalung.go.th/auction  หรือสอบถามทางโทรศัพท์หมายเลข  0-7460-5202  ต่อ  13  ในวันและเวลาราชการ
	หมายเหตุ
		เงินค่าจ้างสำหรับงานจ้างครั้งนี้  ได้มาจากเงินอุดหนุนเฉพาะกิจโครงการป้องกันและแก้ไขปัญหายาเสพติด  จะทำสัญญาจ้างต่อเมื่อได้รับอนุมัติเงินประจำงวดแล้วเท่านั้น  ทั้งนี้  เพื่อประโยชน์ของทางราชการ  สำนักงานเทศบาลตำบลร่มเมืองจะพิจารณายกเลิกการประกาศประมูลจ้างด้วยระบบอิเล็กทรอนิกส์  (e – Auction )   โครงการก่อสร้างลานกีฬานี้หากไม่ได้รับเงินค่าก่อสร้างจากงบประมาณเงินอุดหนุนเฉพาะกิจโครงการป้องกันและแก้ไขปัญหายาเสพติด   ผู้เสนอราคาจะเรียกร้องค่าเสียหายใด  ๆ  มิได้
			ประกาศ    ณ    วันที่   19   พฤศจิกายน  พ.ศ.  2555




						(ลงชื่อ)
							   (นายสมพงษ์   ดอนเพ็งจันทร์)
						              นายกเทศมนตรีตำบลร่มเมือง




























